AIŠKINAMASIS RAŠTAS

Dėl Molėtų rajono savivaldybės asmens (šeimos) socialinių paslaugų poreikio nustatymo ir skyrimo tvarkos aprašo patvirtinimo

1. Parengto tarybos sprendimo projekto tikslai ir uždaviniai:
2. Sprendimo projekto tikslas – patvirtinti Molėtų rajono savivaldybės asmens (šeimos) socialinių paslaugų poreikio nustatymo ir skyrimo poreikio nustatymo ir skyrimo tvarkos aprašą ir pripažinti netukusiu galios Molėtų rajono savivaldybės tarybos 2010 m. rugsėjo 23 d. sprendimą Nr. B1-135 „Dėl Molėtų rajono savivaldybės socialinių paslaugų organizavimo ir mokėjimo už socialines paslaugas tvarkos aprašo patvirtinimo“ su visais pakeitimais ir papildymais.

Uždaviniai – nustatyti asmens (šeimos) socialinių paslaugų poreikį nustatančius subjektus, asmens (šeimos) socialinių paslaugų poreikio nustatymo tvarką, kreipimosi dėl socialinių paslaugų procedūrą, socialinių paslaugų skyrimo, jų teikimo sustabdymo ir nutraukimo bei asmens siuntimo į socialinės globos namus, grupinio gyvenimo namus, bendruomeninius vaikų globos namus tvarką, asmens (šeimos) teises ir pareigas, informacijos teikimą ir saugojimą, skundų nagrinėjimo tvarką Molėtų rajono savivaldybėje

1. Siūlomos teisinio reguliavimo nuostatos:

Šiuo sprendimu patvirtinus Molėtų rajono savivaldybės asmens (šeimos) socialinių paslaugų poreikio nustatymo ir skyrimo tvarkos aprašą bus numatyta kreipimosi dėl socialinių paslaugų, socialinių paslaugų poreikio nustatymo, sprendimų dėl socialinių paslaugų priėmimo, siuntimo į socialinės globos įstaigas, informacijos teikimo ir saugojimo, ginčų nagrinėjimo tvarka Molėtų rajono savivaldybėje, atitinkanti nuo 2021 m. balandžio 1 d. įsigaliojusias Asmens (šeimos) socialinių paslaugų poreikio nustatymo ir skyrimo tvarkos aprašo, patvirtinto Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-94 „Dėl Asmens (šeimos) socialinių paslaugų poreikio nustatymo ir skyrimo tvarkos aprašo ir Senyvo amžiaus asmens bei suaugusio asmens su negalia socialinės globos poreikio nustatymo metodikos patvirtinimo“, nuostatas.

1. Laukiami rezultatai:

Priėmus sprendimą bus užtikrinamas teisės aktų nuostatas atitinkantis asmens (šeimos) socialinių paslaugų poreikio nustatymas bei pagal nustatytą asmens (šeimos) socialinių paslaugų poreikį skiriamos (nutraukiamos, sustabdomos) socialinės paslaugas asmeniui (šeimai), siuntimas į Globos namus, asmenims, pageidaujantiems gauti socialines paslaugas, kurias finansuoja savivaldybė iš savo biudžeto lėšų ar iš valstybės biudžeto specialių tikslinių dotacijų savivaldybių biudžetams.

1. Lėšų poreikis ir jų šaltiniai:

 Savivaldybės biudžeto lėšos, valstybės biudžeto specialių tikslinių dotacijų savivaldybių biudžetams lėšos.

1. Kiti sprendimui priimti reikalingi pagrindimai, skaičiavimai ar paaiškinimai:

Nėra.